Սենի Մայուլու

**Սենի Մայուլու** (, ), ֆրանսիացի պրոֆեսիոնալ ֆուտբոլիստ, Լիգա 1-ի «Պարի Սեն-Ժերմեն» ակումբի կիսապաշտպան։

## Ակումբային կարիերա
2021 թվականի հունիսի 25-ին Մայուլուն երեք տարվա նոր երիտասարդական պայմանագիր է կնքել «Պարի Սեն-Ժերմենի» (ՊՍԺ) հետ։ 2023 թվականի հոկտեմբերի 25-ին ՈՒԵՖԱ-ի երիտասարդական լիգայի շրջանակներում «Միլանի» մինչև 19 տարեկանների թիմի դեմ խաղում նա խփել է հաղթական գոլը․ Մայոլույի շնորհիվ ՊՍԺ-ն 1-0 հաշվով հաղթել է «Միլանին», որրին *Le Parisien-ը* որակել է որպես «հիանալի»։ Մեկ ամսից էլ քիչ ժամանակ անց՝ նոյեմբերի 14-ին, նա ավագ մարզիչ Լուիս Էնրիկեի կողմից կանչվել է գլխավոր թիմի հետ իր առաջին մարզմանը։ 2023 թվականի դեկտեմբերին *L'Équipe-ը* Մայուլուին անվանել է «Պարի Սեն-Ժերմենի» երիտասարդական ակադեմիայի «ամենախոստումնալից» խաղացողներից մեկը։

2024 թվականի հունվարի 7-ին Մայուլուն իր պրոֆեսիոնալ նորամուտն է նշել ՊՍԺ-ի կազմում՝ փոխարինման դուրս գալով Ֆրանսիայի գավաթի խաղարկության 1/8 եզրափակչում «Ռևելի» դեմ 9-0 հաշվով հաղթանակի ժամանակ։ Հինգ օր անց ՊՍԺ-ն հայտարարել է, որ առաջին թիմը կմիավորի «էլիտար խմբի» կազմում՝ թիմին միացնելով թիմակիցներ Էթան Մբապեին և Վառեն Զաիր-Էմերիին։ Հունվարի 20-ին Ֆրանսիայի գավաթի 1/16 եզրափակիչում Մայուլուն խփել է իր առաջին պրոֆեսիոնալ գոլը՝ «Օռլեանի» դեմ խաղում դարպասապահի վրայով փոխանցում կատարելով, որը 4-1 հաշվով հաղթանակ է բերել թիմին։ Մարտի 18-ին նա իր նորամուտն է նշել Լիգա 1-ում ՝ փոխարինման դուրս գալով 6-2 հաշվով հաղթանակի ժամանակ «Մոնպելիեի» դեմ խաղում։ Ապրիլի 6-ին նա իր առաջին ավագ թիմի խաղը սկսել է «Կլերմոնի» դեմ։ Նա խփել է գոլ, որը հետագայում չեղարկվել է VAR համակարգի կողմից՝ թիմակցի կողմից խաղի նախապատրաստման ժամանակ թույլ տրված խախտման պատճառով։ Ապրիլի 24-ին Մայուլուն իր երկրորդ մեկնարկային խաղն է անցկացրել ՊՍԺ-ի կազմում՝ «Լորյանի» դեմ խաղում, 4-1 հաշվով հաղթանակի ժամանակ կատարելով իր կարիերայի առաջին գոլային փոխանցումը Ուսման Դեմբելեին։ Նա իր առաջին պրոֆեսիոնալ պայմանագիրը կնքել է մայիսի 20-ին՝ մինչև 2027 թվականի հունիսի 30-ը։

2024 թվականի հոկտեմբերի 19-ին Մայուլուն խփել է «Ստրասբուրգի» դեմ 4-2 հաշվով հաղթանակի առաջին գոլը, որը նրա առաջինն էր Լիգա 1-ում: 2025 թվականի փետրվարի 19-ին նա խփեց իր առաջին գոլը ՈՒԵՖԱ Չեմպիոնների լիգայում՝ փլեյ-օֆֆ փուլում Բրեստի դեմ 7-0 հաշվով հաղթանակի ժամանակ:

2025 թվականի մայիսի 31-ին Մայուլուն պահեստայինների նստարանից դուրս է եկել՝ խփելով 2025 թվականի ՈՒԵՖԱ Չեմպիոնների լիգայի եզրափակչի վերջին գոլը, որով  5-0 հաշվով հաղթանակ է տարել «Ինտերի» նկատմամբ ՝ դառնալով ՈՒԵՖԱ ակումբային մրցաշարի եզրափակչում գոլ խփած ամենաերիտասարդ ֆրանսիացի և Չեմպիոնների լիգայի եզրափակչում գոլ խփած խաղացող։

## Միջազգային կարիերա
Մայուլուն Ֆրանսիայի երիտասարդական հավաքականի խաղացող է։ Նա մինչև 18 տարեկանների հավաքականի կազմում իր նորամուտը նշել է 2023 թվականին՝ հաղթելով Լիմոժի մրցաշարում։

## Անձնական կյանք
Ֆրանսիայում ծնված Մայուլուն ծագումով Կոնգոյի Դեմոկրատական Հանրապետությունից է։

Մայուլուի ավագ եղբայր Ֆալին նույնպես պրոֆեսիոնալ ֆուտբոլիստ է։

## Կարիերայի վիճակագրություն

## Նվաճումներ
**Պարի Սեն-Ժերմեն Մ19**
* Ազգային Առաջնություն Մ19 ՝ 2023–24;  փոխչեմպիոն՝ 2022–23

**Պարի Սեն-Ժերմեն**

* Լիգա 1 ՝ 2023–24,  2024–25 
* Ֆրանսիայի գավաթ. 2023–24,  2024–25 
* Ֆրանսիայի սուպերգավաթ. 2024 
* ՈՒԵՖԱ Չեմպիոնների լիգա։ 2024–25

#### Ֆրանսիա Մ18
* Լաֆարժ Ֆութ Ավենիր: 2023

#### Անհատական
* Ոսկե գավաթ։ 2023

## Ծանոթագրություններ

## Նշումներ

## Արտաքին հղումներ
* Profile at the Paris Saint-Germain F.C. website
* 
* 

Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ